Besa Lighting JVI Designs Kenroy Home Swing-Arm Wall Sconce at ATG Stores
Swing-Arm Wall Sconce Brand: 3 Selected Your Filters: Besa LightingJVI DesignsKenroy HomeRemove All Drie in hof oor vermiste Wes-Kaapse egpaar | Maroela Media
Drie in hof oor vermiste Wes-Kaapse egpaar
Die drie verdagtes wat verbind word met die verdwyning van Rodney (73) en Rachel Saunders (64) van die Wes-Kaap gaan na verwagting Dinsdag in die Verulam-landdroshof in Durban in KwaZulu-Natal om borgtog aansoek doen.
Die verdagtes is Sayfydeen Aslam del Vecchio (38) en Fatima Patel (27), die eerste twee mense wat in Februarie in verband met die Saunders-egpaar, albei plantkundiges, se verdwyning in hegtenis geneem is, en Thembamandla Xulu (19), die verdagte wat verlede Maandag in hegtenis geneem is.
Hulle staan tereg op onder meer aanklagte van beweerde ontvoering, aanranding en roof.
Del Vecchio en Patel word ook van terrorisme aangekla aangesien hulle na bewering met die Islamitiese Staat (Isis) verbind kan word en glo die Isis-vlag tydens die egpaar se ontvoering vertoon het.
Del Vecchio word ook aangekla van opsetlike saakbeskadiging in verband met ŉ voorval waarin suikerrietlande van Hulett in 2017 aan die brand gesteek is. Die skade van die brand het glo R2 miljoen beloop.
Al drie verdagtes word daarvan verdink dat hulle die Saunders-egpaar ontvoer en aangerand het.
Die verdagtes word ook daarvan verdink dat hulle die egpaar se Land Cruiser en meer as R700 000 uit hul bankrekening gesteel het. Die voertuig is onlangs teruggevind met bloed binne-in. Die egpaar word nog vermis.
Maroela Media het op 21 Februarie berig ŉ landwye soektog na die Saunders-egpaar is van stapel gestuur. Die egpaar woon al sowat 25 jaar in Kaapstad, maar het ook burgerskap in die Verenigde Koninkryk. Hulle was volgens die Britse webwerf Mirror voor hul verdwyning besig om in die Vryheid-gebied ŉ natuurprogram vir die BBC saam met die televisieaanbieder Nick Bailey te verfilm.
Kaapstad KwaZulu-Natal Rodney en Rachel Saunders vermis
LP sterf in motorongeluk
Hhmm wonder of Isis nie by volgende EFF Standard Bank stadion byeenkoms n draai wil gaan maak nie?